ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ናታ ታሪኽ፡ "ደቀይ፣ ሓፍተይን ጓል ሓፍተይን ብባርዕ ድሕሪ ምስኣን ብመናቱ ተደቢሰ" 6 መጋቢት 2020 ምንጪ ስእሊ, Helene Werede መግለጺ ስእሊ, ሄለን ወረደ፡ ብ12 ሚሊየን ብር ወጻኢ ትካል ጥዕና ህጻናትን ኣደታትን ብምህናጽ ንመንግስቲ ትግራይ ኣረኪባ ሄለን ወረደ፡ ኣፍቃሪት ሰብ፣ ሓብሓቢትን ኣላይትን ኣደ ምኻና ካብ ኣንደበታ ክትርዳእ እተጸግም ኣይኮነትን። ንብሕታ ኣዕብያ ሃንደበት ንዝሰኣነቶም ሰለስተ ደቃ፣ ሓፍታን ጓል ሓፍታን ክሳብ እዛ ዕለት 'መላእኽቲ' ኢላ እያ እትጽዉዖም። "በይንኻ ቆልዓ ምዕባይ ቀሊል ኣይኮነን፤ ዋላ ይኽበድ ግን ናይ ደቀይ ትምህርቲ ብኣግባቡ ይከታተልን ናብ ስርሐይ ይኸይድን ነይረ። ሰለስተ ቖልዑ እንተዕቢ ናብ ዝተፈላለየ ቤት ትምህርቲ'ዮም ዝኸዱ ነይሮም፤ ንዕኦም ከተመላልስን ናብ ስራሕ ክትከይድን ኣጸጋሚ'ዩ፤ ግን ብቐጻሊ እትገብሮ ነገር ምስ ዝኸውን ትለምዶ'ሞ ይቐለካ። እቲ ዝሰርሐሉ ዝነበርኩ ትካል ድማ ንኹነታተይ ተረዲኡ ይሕግዘኒ ስለ ዝነበረ ክቐለለኒ ክኢሉ'ዩ" ትብል። ሄለን ኣብ ናይ መጀመርታ ጉዕዞ ህይወታ ዝወለደቶም ደቃ፡ ዮሴፍ ወዲ 13 ዓመት፣ ያሴን ሻማም ወዲ 5 ዓመት፡ ኒስረን ሻማም ድማ ጓል 6 ዓመት በጺሖምላ ነይሮም። ሓደ መዓልቲ ግን፡ ህይወት ናይዚ ስድራ ዝዘርግ ሓደ ሃንደበታዊ ክስተት ተፈጥረ። "መብዛሕትኦም ናብ ስደት ወጺኦም እንረኽቦም መኪናን ገዛን ዘለዎም'ዮም" ትጽቢትን ክውንነትን ስደት ቀዳም ረፋድ፡ ወርሒ ሓምለ 2010 ዓ.ም [ብኣቆጻጽራ ኤውሮጳውያን]፡ ሰማይን ምድርን ብኣውያት ተሓዋወሳ። እቲ ዕለት፡ ብርክት ዝበሉ ሓዘኖም ዝገልጹ ኢትዮጵያውያን ኣብ ማእከል ሲያትል ዝተኣከብሉ መዓልቲ ነይሩ። ኣደ እዞም ሰለስተ ቖልዑት ድማ፡ "ደቀይ እየ ዝደሊ" እናበለት እናእወየት ኣብ ማእኸል መገዲ ትስጉም ስለ ዝነበረት፡ "ከጸናንዓ እግሪ እግራ ዝስዕባ ኣደታት ነይረን" ክብል ሲያትል ታይምስ ኣብቲ እዋን ጽሒፉ ነይሩ። ኣብታ ዕለት፡ እዛ ኣደ ኣብ ተመሳሳሊ ሰዓት ብተመሳሳሊ ሓደጋ ንሰለስቲኦም ደቃ ሓዊሱ ጓል 22 ዓመት ሓፍታን ቆልዓ ሸውዓተ ዓመት ጓል ሓፍታን ስኢናቶም። ነፍሲወከፍ መዓልታት፡ ደረት ኣልቦ ፍቕርን ሓልዮትን ብምልጋስ ሰሓቕን ሓጎስን ክትፈጥረሎም ብስስዐ ተዕብዮም ዝነበረት ደቃን ኣሕዋታን ድማ ብሓደጋ ባርዕ ክትስእን ግድን ኮይኑዋ። እቲ ዝተኸሰተ ሓደጋ ባርዕ፡ ኣብ ሲያትል ኣብ ውሽጢ ዓሰርታት ዓመታት ዘጋጠመ እቲ ዝኸፍአ ሓደጋ እዩ ነይሩ። ምንጪ ስእሊ, Helene Werede መግለጺ ስእሊ, ሄለን፡ ብቲ ሓደጋ ባርዕ ዝሰኣነቶም ደቃ ዓርቢ ምሸት፡ ሄለን ምስ ደቃ፣ ሓፍታን ጓል ሓፍታን ፊልም "ካራቴ ኪድ" ርእዮም ናብቲ በዓል ሰለስተ ክፍሊ መደቀሲ ዘለዎ ክልተ ደርቢ ገዛ ሄለን ብሓባር መጺኦም። ቀዳም ረፋድ ግን፡ ካልእ ብሓባር ዘሕልፍሉ ዕድል ክትነፍጎም መጽአት። ኣብቲ ገዛ ዝተልዓለ ሓደጋ ባርዕ ንኹሉ ነገር በዳሂ እዩ ነይሩ። መጥፋእቲ ሓዊ ከይተረፈ ፈጺሞም ክቆጻጸሩዎ ዘይክኣሉ ትክን ሃልሃልታን ክወጽእ ተራእየ። ነቲ ባርዕ ከጥፍኡ ዝመጽኡ ሰራሕተኛታት፡ ኣብ ሞተር ቴክኒካዊ ጸገም ስለ ዘጋጠሞም ማይ ክደፍኡ ስለ ዘይከኣሉ፡ ካልእ ዝሕግዝ መኪና ክሳዕ ዝመጽእ ምዝንጋዕ ስለ ዝተፈጥረ፡ ህይወት ኣብ ውሽጢ እታ ገዛ ዝነበሩ ኣባላት ስድራ ሄለን ብሓዊ ተበልዐ። ኣዒንቲ ደም ነብዓ፤ ልቢ ብዙሓት ብሓዘን ተሰብረ። "ካብ ቁጽጽረይ ወጻኢ'ዩ ነይሩ፤ ህይወቶም ከድሕነሉ ዝክእል ዓቕሚ ኣይነበረንን። ፈጺመ ከውግዓሉ ዝፍትነኒ ሃንደበታዊ ክስተት'ዩ። ከመይ ኢለ ክነግረኪ .
